|  |
| --- |
| **opis predmetu zákazky, technické požiadavky** |

**Prenosný multiplynový detektor s automatizovaným testovacím a kalibračným systémom**

**Všeobecné vymedzenie predmetu zákazky**

Predmetom zákazky je nákup prenosných viackanálových multiplynových detektorov, ktoré sa používajú pre súčasné meranie min. štyroch rôznych plynov resp. pár s automatizovaným testovacím a kalibračným systémom, ktoré zabezpečia hasičským jednotkám monitorovanie priestorov počas zásahu v nedýchateľnom prostredí s možným výskytom nebezpečných alebo explozívnych látok, plynov a pár.

**Podrobný opis predmetu zákazky**

**Predmetom obstarávania sú:**

1. Kompaktný prenosný multiplynový detektor s automatizovaným testovacím a kalibračným systémom– počet kusov 400 ks
2. Kompatibilná kalibračná stanica – počet kusov 17 ks
3. Kalibračný plyn na multiplynový detektor – počet kusov 17 ks

Technické parametre, funkcionality, resp. vlastnosti požadovaného predmetu zákazky uvedené v tejto časti súťažných podkladov sú špecifikované ako **minimálne technické parametre/funkcionality**, resp. vlastnosti požadovaného predmetu zákazky (povinné) (ďalej len "minimálne požiadavky na predmet zákazky"), ktoré uchádzač musí splniť.

Uchádzač vo svojom vlastnom návrhu plnenia predmetu zákazky identifikuje: minimálne požadované technické špecifikácie, parametre a funkcionality požadované verejným obstarávateľom, výrobcu, značku a model ponúkaného tovaru – vlastný návrh plnenia.

|  |  |
| --- | --- |
| **Opis predmetu zákazky a vzor vlastného návrhu plnenia** | |
| **Požadovaná technická špecifikácia, parametre a funkcionality** | **Uchádzač uvedie skutočnú špecifikáciu dodávaného tovaru - minimálne požadované technické špecifikácie, parametre a funkcionality požadované verejným obstarávateľom, výrobcu, model ponúkaného tovaru, v prípade číselnej hodnoty uviesť jej skutočnú hodnotu - *vlastný návrh plnenia*** |
| * + 1. **Kompaktný prenosný multiplynový detektor**  **s automatizovaným testovacím a kalibračným systémom – minimálne požiadavky:**  1. musí byť viackanálový detektor plynov a pár pre súčasné meranie min. 4 rôznych plynov s rýchlou odozvou, 2. musí mať 4 základné senzory: horľavé plyny LEL, O2, CO, H2S a ich kombinácie, 3. možnosť aktivovať/deaktivovať jednotlivé kanály senzorov, 4. všetky kanály senzorov musia byť vybavené alarmom chýbajúceho senzora pre prípad, že senzor bol odstránený a kanál senzora nie je vypnutý, 5. prístroj musí byť schopný zobraziť údaje o horľavých plynoch ako % dolnej hranice výbušnosti (LEL), 6. detektor musí byť schopný upozorniť používateľa, keď sa blíži koniec životnosti niektorého senzora po kalibrácii, 7. detektor musí zobrazovať dátum poslednej úspešnej kalibrácie, 8. všetky nastaviteľné parametre prístroja musia byť chránené používateľom nastaviteľným heslom, 9. prístroj musí byť schopný zobrazovať typy nainštalovaných senzorov plynov aj meracie jednotky pre každý plyn, 10. detektor musí mať funkciu chýbajúceho pohybu (mŕtvy muž), alarm sa musí aktivovať do 30 sekund, 11. musí mať nárazu odolný pogumovaný kryt tmavej alebo luminiscenčnej farby, 12. musí mať popruh na krk prípadne klip  na pripevnenie na odev hasiča, 13. Maximálna prípustná hmotnosť vrátane batérie 250 g 14. musí sa dať ovládať jednou rukou v rukaviciach protichemického pretlakového plynotesného obleku a hasičských zásahových rukaviciach, 15. musí byť odolný voči pádu z výšky 3 metre na pevnú betónovú plochu, 16. jednotka musí byť schopná prenášať údaje o zariadení a alarme cez bezdrôtové pripojenie do zariadenia, napríklad do mobilného telefónu, 17. musí mať integrovaný displej s podsvietením, 18. musí byť vybavený multifunkčnými alarmami (vizuálnymi aj akustickými), ktoré sa dajú v prípade potreby vypnúť, 19. akustický alarm musí mať hodnotu > 95 dB, 20. nastavovacie hodnoty alarmu musia byť nastaviteľné používateľom, 21. musí byť vhodný do výbušného prostredia podľa Smernice 2014/34/EÚ (ATEX) alebo minimálne podľa smernice ATEX Skupiny 2 (povrchový priemysel) kategórie 1G pre použitie v EEx, Zóna 0. 22. musí byť odolný voči vniknutiu kvapaliny a prachu IP68, 23. musí pracovať pri teplote -40 až + 60 °C, 24. nepretržitý prevádzkový čas prístroja musí byť minimálne 22 hodín, pri aktívnom bezdrôtovom spojení detektora a aplikácie musí byť prevádzkový čas minimálne 20 hodín, 25. prístroj musí byť vybavený nabíjateľnou batériou, 26. v rámci ponuky musí byť k dispozícii nabíjačka detektora, 27. súčasťou dodávky musí byť sieťová nabíjacia stanica (230 V), 28. detektor musí používateľovi poskytovať  10-minútové varovanie straty výkonu batérie  vo všetkých podmienkach okolia, alarmy spotreby energie musia aktivovať akustický a vizuálny alarm,     * 1. **Kompatibilná kalibračná stanica, kalibračný plyn na multiplynový detektor** 29. detektor musí byť kompatibilný s voliteľným automatickým testovacím a kalibračným systémom schopným ukladať údaje, externý systém musí automaticky rozpoznať a kalibrovať prístroj a zachovať všetky záznamy o kalibrácii na minimálne jednom alebo viacerých detektoroch súčasne, 30. kalibrácia sa musí dať jednoducho vykonať pomocou tlačidiel prístroja bez servisného zásahu, 31. súčasťou dodávky musí byť návod na použitie a SW pre inštaláciu do PC, 32. detektor musí zaznamenávať minimálne 400 udalostí, 33. záznamy dátového protokolu musia obsahovať minimálne dátum, čas a záznam o najvyšších a priemerných hodnotách pre každý senzor plynu, 34. detektor musí mať min. 2-ročnú záruku na všetky komponenty, vrátane senzorov a batérie.     * 1. **Ďalšie požiadavky:** 35. súčasťou dodávky musí byť kvalifikované zaškolenie obsluhy na používanie multiplynového detektora s automatizovaným testovacím a kalibračným systémom pre 9 osôb     * 1. **Iné požiadavky:** 36. S dodávkou tovaru predloží uchádzač aj užívateľskú dokumentáciu výrobku (návod na použitie, údržbu, servis),   Všetky dokumenty musia byť vyhotovené v slovenskom jazyku akceptovaný český jazyk. | Výrobca:  Model:  Výrobca:  Model: |

Verejný obstarávateľ z hľadiska opisu predmetu zákazky uvádza v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov technické požiadavky, ktoré sa v niektorých prípadoch odvolávajú na konkrétneho výrobcu, výrobný postup, značku, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby. V prípade, že by záujemca/uchádzač sa cítil dotknutý vo svojich právach, t.j., že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.